চিড়িয়াখানা ও বোটানিক্যাল গার্ডেনের ইজারাদার আনিছুর রহমান বলেন, এক বছরের জন্য গত ২০১৫ সালের জুন মাসে ৯ লাখ ৫০ হাজার টাকা দিয়ে চিড়িয়াখানা ও বোটানিক্যাল গার্ডেনটি ইজারা নেয়া হয়। ইজারা নেয়ার সময় চিড়িয়াখানাটি উন্নয়নের জন্য ১৪/১৫টি দাবি প্রশাসনের কাছে জানানো হয়। এর মধ্যে রয়েছে চিড়িয়াখানার সীমানা প্রাচীর উঁচুকরণ ও এক হাজার ফুট কাঁটাতারের বেড়া নির্মাণ, চিড়িয়াখানার প্রবেশদ্বারে মাটি ভরাট, পানকৌড়ি এলাকায় গ্রিল লাগানো, জলাবদ্ধতা দূরীকরণ, সড়ক উন্নয়ন, পানকৌড়ি রেস্তোরাঁ মেরামত, দর্শনার্থীদের জন্য বড় আকারের চারটি ছাউনি, ঢাকা, চট্টগ্রাম ও রংপুর চিড়িয়াখানা থেকে বাঘ, ভালুক, ময়ূর ও অন্যান্য পশুপাখি আনা, সার্বক্ষণিক পশুচিকিৎসক, নালার ব্যবস্থা, কর্মচারীর সংখ্যা। কিন্তু এখনও পর্যন্ত এগুলোর ব্যাপারে তেমন কোনো পদপেক্ষ নেয়নি প্রশাসন।